ddrg/super_eurlex huggingface dataset:
Artikel 9

Afgørelser og henstillinger

3. Medlemmet af den forslagsstillende parts sekretariat forelægger teksten til et udkast til afgørelse eller henstilling skriftligt for medlemmet af den anden parts sekretariat på Den Blandede Komités arbejdssprog. Den anden part har en måned eller en længere frist, der er fastsat af den forslagsstillende part, til at give udtryk for sin tilslutning til udkastet til afgørelse eller henstilling. Hvis den anden part ikke giver udtryk for sin tilslutning, drøftes den foreslåede afgørelse eller henstilling, og den kan vedtages på næste møde i Den Blandede Komité. Afgørelser eller henstillinger anses for vedtaget, når den anden part giver udtryk for sin tilslutning, og optages i mødereferatet for næste møde i Den Blandede Komité i henhold til artikel 8, stk. 3.
b)

støtte de foreslåede ændringer af det stående udvalgs forretningsorden, der er angivet i dokument TPVS/Inf(2022)29: »Proposed amendments to the Rules of Procedure of the Standing Committee«, udarbejdet af Bernkonventionens sekretariat.
RÅDETS AFGØRELSE (EU) 2022/2488

af 14. november 2022

om den holdning, der skal indtages på Den Europæiske Unions vegne i Det Internationale Sukkerråd til Kongeriget Saudi-Arabiens tiltrædelse af den internationale sukkeroverenskomst af 1992

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,

under henvisning til forslag fra Europa-Kommissionen, og

ud fra følgende betragtninger:

I henhold til overenskomstens artikel 45, stk. 2, kan Det Internationale Sukkerråd forlænge overenskomsten med yderligere perioder, der hver gang ikke må være på mere end to år. Siden overenskomsten blev indgået er den med regelmæssige mellemrum blevet forlænget med yderligere to år. Overenskomsten blev senest forlænget den 30. november 2021 og gælder indtil den 31. december 2023.

Overenskomstens artikel 41 fastslår, at overenskomsten er åben for tiltrædelse af regeringer i alle stater i overensstemmelse med de betingelser, der fastsættes af Det Internationale Sukkerråd.

Hvis et nyt medlem tiltræder overenskomsten efter overenskomstens ikrafttræden er det nødvendigt at tildele det nye medlem stemmer i Det Internationale Sukkerråd og at justere de eksisterende medlemmers stemmetal i overensstemmelse med overenskomstens artikel 25.

Den 16. februar 2021 ansøgte Kongeriget Saudi-Arabiens regering formelt om tiltrædelse af overenskomsten. Det Internationale Sukkerråd skal efter planen på en kommende samling eller inden for rammerne af en procedure for Det Internationale Sukkerråds vedtagelse af afgørelser ved udveksling af korrespondance fastsætte betingelserne for Kongeriget Saudi-Arabiens tiltrædelse af overenskomsten.

Kongeriget Saudi-Arabien er en vigtig aktør i sukkersektoren på verdensplan og en vigtig handelspartner for Unionen inden for landbrugs- og fødevarer, herunder sukker. Det er i Unionens interesse at godkende Kongeriget Saudi-Arabiens tiltrædelse af overenskomsten i overensstemmelse med overenskomstens artikel 25.

VEDTAGET DENNE AFGØRELSE:

Artikel 1

Den holdning, der skal indtages på Unionens vegne i Det Internationale Sukkerråd på en kommende samling heri eller inden for rammerne af en procedure for Det Internationale Sukkerråds vedtagelse af afgørelser ved udveksling af korrespondance, er at godkende Kongeriget Saudi-Arabiens tiltrædelse af den internationale sukkeroverenskomst af 1992 og at sikre, at det antal stemmer, der skal tildeles Kongeriget Saudi-Arabien, beregnes i overensstemmelse med overenskomstens artikel 25, stk. 4.
(33)

Kommissionen anerkender, at de påtænkte reviderede mål for omkostningseffektivitet for Litauens afgiftszone er højere end de oprindelige mål i den præstationsplan, der blev vedtaget i 2022. Denne forværring skyldes imidlertid udelukkende de betydeligt lavere trafikantagelser. Når der ses bort fra de negative virkninger af trafikændringerne som følge af Ruslands krig mod Ukraine, står det klart, at Litauen både lever op til den unionsdækkende DUC-tendens og den langsigtede unionsdækkende DUC-tendens. Uanset forskellen mellem Litauens referenceværdi og gennemsnittet for sammenligningsgruppen, jf. betragtning 32, finder Kommissionen, at der er tilstrækkelig grund til, at Litauens påtænkte reviderede omkostningseffektivitetsmål kan anses for at være i overensstemmelse med de unionsdækkende præstationsmål for omkostningseffektivitet for tredje referenceperiode.
RÅDETS AFGØRELSE (EU) 2022/2492

af 12. december 2022

om undertegnelse på Unionens vegne af aftalen mellem Den Europæiske Union og Den Føderative Republik Brasilien i henhold til artikel XXVIII i den almindelige overenskomst om told og udenrigshandel (GATT) 1994 om ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

Den 15. juni 2018 bemyndigede Rådet Kommissionen til at indlede forhandlinger i henhold til artikel XXVIII i den almindelige overenskomst om told og udenrigshandel (GATT) 1994 med Den Føderative Republik Brasilien om ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Unionen.

Forhandlingerne med Den Føderative Republik Brasilien blev afsluttet med et positivt resultat, og aftalen mellem Den Europæiske Union og Den Føderative Republik Brasilien i henhold til artikel XXVIII i den almindelige overenskomst om told og udenrigshandel (GATT) 1994 om ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union (»aftalen«) blev paraferet den 14. september 2022.

VEDTAGET DENNE AFGØRELSE:

Der gives herved bemyndigelse til undertegnelse på Unionens vegne af aftalen mellem Den Europæiske Union og Den Føderative Republik Brasilien i henhold til artikel XXVIII i den almindelige overenskomst om told og udenrigshandel (GATT) 1994 om ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union, med forbehold af indgåelse af aftalen (1) .

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
AFGØRELSE

(2022/C 478/09)

EUROPA-PARLAMENTETS GENERALSEKRETÆR HAR —

under henvisning til Rådets forordning (EØF, Euratom, EKSF) nr. 259/68 (1) som ændret, navnlig ved Europa-Parlamentets og Rådets forordning (EU, Euratom) nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union (2), og særlig vedtægtens artikel 30,

under henvisning til Europa-Parlamentets Præsidiums afgørelse af 13. januar 2014 om delegering af de beføjelser, der tilkommer ansættelsesmyndigheden, og den myndighed, der er beføjet til at indgå ansættelseskontrakter,

under henvisning til udløbet den 31. december 2022 af følgende af Europa-Parlamentets reservelister og lister over egnede ansøgere: PE/168/S, PE/171/S, PE/186/S, PE/219/S, PE/226/S — 1, PE/226/S — 2, PE/226/S — 3, PE/226/S — 4, PE/227/S, AD/1/16, AD/2/16 (P), AD/2/18, AST/1/13, AST/2/16 (P), AST/1/17,

under henvisning til Det Paritetiske Samarbejdsudvalgs udtalelse på møderne den 19. oktober og 16. november 2022,

VEDTAGET DENNE AFGØRELSE:

Artikel 1 Gyldighedsperioden for reservelister og lister over egnede kandidater: PE/168/S, PE/186/S, PE/226/S – 1, PE/226/S – 2, PE/226/S – 3, PE/226/S – 4, PE/227/S, AD/1/16, AD/2/16 (P), AST/1/13 og AST/1/17 forlænges til den 31. december 2023.

Artikel 2 Gyldighedsperioden for reservelister og lister over egnede kandidater: PE/171/S, PE/219/S, AD/2/18 og AST/2/16 (P) forlænges ikke.

Luxembourg, den 6. december 2022. Klaus WELLE Generalsekretær

(1) Rådets forordning (EØF, Euratom, EKSF) nr. 259/68 af 29. februar 1968 om vedtægten for tjenestemænd i De europæiske Fællesskaber og om ansættelsesvilkårene for de øvrige ansatte i disse Fællesskaber samt om særlige midlertidige foranstaltninger for tjenestemænd i Kommissionen (Vilkårene for de øvrige ansatte) (EFT L 56 af 4.3.1968, s. 1).

(2) EUT L 287 af 29.10.2013, s. 15.
(6)

For at støtte VIS- og ETIAS-målet om at bidrage til et højt sikkerhedsniveau ved at sørge for en grundig sikkerhedsrisikovurdering af ansøgere, der passerer Unionens ydre grænser, bør det i VIS- såvel som ETIAS-systemet kunne kontrolleres, om der er overensstemmelse mellem oplysninger i VIS- og ETIAS-ansøgningsmapper og de oplysninger, der er lagret i ECRIS-TCN, for så vidt angår hvilke medlemsstater der ligger inde med oplysninger om tredjelandsstatsborgere, der inden for de seneste 25 år er blevet dømt for en terrorhandling eller inden for de foregående 15 år er blevet dømt for enhver anden strafbar handling, der er opført på listen i bilaget til Europa-Parlamentets og Rådets forordning (EU) 2018/1240 (8), hvis den i henhold til national ret kan straffes med frihedsstraf eller en anden frihedsberøvende foranstaltning af en maksimal varighed på mindst tre år.
(8)

I henhold til artikel 142 i tiltrædelsesakten skal det samlede støttebeløb, der ydes, være tilstrækkelig til at opretholde landbrugsaktiviteterne i Sveriges nordlige områder, men må ikke føre til, at den samlede støtte ligger over støtteniveauet i en referenceperiode forud for tiltrædelsen, der skal fastlægges. For at yde støtte i henhold til artikel 142 i tiltrædelsesakten på et passende niveau under hensyntagen til, at de nuværende produktionsomkostninger ikke overstiger støtteniveauet i den fastlagte referenceperiode forud for tiltrædelsen, bør udviklingen i forbrugerprisindekset i perioden 1993-2022 i Sverige tages i betragtning ved fastsættelsen af den maksimalt tilladte støtte i henhold til nævnte artikel.
(5)

Anvendelsen af et gradvist højere visumgebyr for gambiske statsborgere bør sende et klart signal til Gambias myndigheder om behovet for at træffe de nødvendige foranstaltninger for at forbedre samarbejdet om tilbagetagelse.
(3)

Frivillige ordninger har spillet en betydelig rolle med hensyn til tilvejebringelse af dokumentation for overholdelse af bæredygtighedskriterierne og kriterier for besparelse af drivhusgasemissioner for biobrændstoffer og flydende biobrændsler. I henhold til direktiv (EU) 2018/2001 kan frivillige ordninger anvendes til at i) dokumentere, at alle produkter produceret af biomasse, herunder gasformige og faste brændsler, opfylder bæredygtighedskriterierne i nævnte direktiv, ii) levere nøjagtige data om besparelser af drivhusgasemissioner, iii) dokumentere, at vedvarende flydende og gasformige transportbrændstoffer, der ikke er af biologisk oprindelse, og genanvendte kulstofbrændsler opfylder kriterierne for besparelse af drivhusgasemissioner, og iv) dokumentere overholdelse af bestemmelserne i artikel 27, stk. 3, i nævnte direktiv vedrørende beregningen af andelen af vedvarende elektricitet i transportsektoren. Frivillige ordninger kan også bruges til at dokumentere, at økonomiske aktører indlæser nøjagtige oplysninger i EU-databasen eller de nationale databaser om visse vedvarende brændsler og genanvendte kulstofbrændsler, som anvendes i transportsektoren, jf. artikel 28, stk. 4, i direktiv (EU) 2018/2001. Desuden kan frivillige ordninger anvendes til at certificere biobrændstoffer, flydende biobrændsler og biomassebrændsler med lav risiko for indirekte ændringer i arealanvendelsen. Kommissionen kan beslutte, at disse frivillige nationale eller internationale ordninger kan tjene alle eller nogle af disse formål.
(4)

I sin meddelelse af 22. oktober 2019 vedrørende kontrollen af, at Kroatien fuldt ud anvender Schengenreglerne, konkluderede Kommissionen, at den fandt, at Kroatien havde truffet de nødvendige foranstaltninger for at sikre, at de nødvendige betingelser for anvendelse af alle relevante dele af Schengenreglerne var opfyldt. Den noterede sig endvidere, at Kroatien ville være nødt til konsekvent at fortsætte indsatsen med at gennemføre alle igangværende foranstaltninger, navnlig på området forvaltning af de ydre grænser, for at sikre, at disse betingelser fortsat opfyldes. Kommissionen bekræftede også, at Kroatien fortsat opfyldte de tilsagn i tilknytning til Schengenreglerne, som det afgav under tiltrædelsesforhandlingerne.
(1)

I henhold til handels- og samarbejdsaftalens artikel 752, stk. 1, skal Partnerskabsrådet opstille en liste over personer, der har vilje og evne til at fungere som medlemmer af en voldgiftsret. Listen skal omfatte mindst 15 personer og være inddelt i tre dellister: a) en delliste over personer udarbejdet efter forslag fra Unionen b) en delliste over personer udarbejdet efter forslag fra Det Forenede Kongerige og c) en delliste over personer, der ikke er statsborgere i nogen af parterne, og som skal varetage formandshvervet i voldgiftsretten.
(10)

I Det Forenede Kongeriges vurdering konkluderes det, at de særlige omstændigheder, der er omhandlet i handels- og samarbejdsaftalens artikel 552, stk. 10, varer ved, og at der er gjort betydelige fremskridt med hensyn til at omdanne Det Forenede Kongeriges PNR-behandlingssystemer til systemer, som kan slette PNR-oplysninger, jf. handels- og samarbejdsaftalens artikel 552, stk. 4, selv om det endnu ikke har været muligt at omdanne dem fuldt ud med henblik herpå. Det Forenede Kongerige bemærkede, at det har udviklet og skabt mulighed for at slette PNR-oplysninger i overensstemmelse med handels- og samarbejdsaftalens artikel 552, stk. 4, og at denne mulighed nu afprøves i betatestfasen. Det Forenede Kongerige anførte også, at det var ved at udvikle en automatiseret risikovurderingsproces på grundlag af objektiv dokumentation for at fastslå, hvilke oplysninger det er nødvendigt at opbevare efter en passagers udrejse fra Det Forenede Kongerige. I overensstemmelse med handels- og samarbejdsaftalens artikel 552, stk. 13, behandlede Specialudvalget Det Forenede Kongeriges vurdering den 13. oktober 2022.
(4)

Den 22. juni 2022 forelagde Kommissionen Europa-Parlamentet og Rådet et forslag til forordning om bæredygtig anvendelse af plantebeskyttelsesmidler og om ændring af Europa-Parlamentets og Rådets forordning (EU) 2021/2115 (2). Forslaget har til formål at fastlægge en ambitiøs tilgang til håndtering af den voksende bekymring i samfundet over brugen af og risikoen ved pesticider og deres virkninger på miljøet og menneskers sundhed. Det indeholder nye bestemmelser om brugen af pesticider, alternative ikkekemiske metoder til bekæmpelse af skadegørere og integreret bekæmpelse af skadegørere. Forslaget indfører juridisk bindende EU-reduktionsmål på 50 % for brugen af og risikoen ved pesticider, samtidig med at medlemsstaterne forpligtes til at fastsætte nationale reduktionsmål for at nå dette overordnede mål. Disse nationale mål må kun afvige fra EU-målene på 50 % inden for parametrene for en bindende formel.
4.

Følgende tilpasninger indsættes efter tilpasning d): "e) I artikel 2, stk. 5c, og artikel 28a, stk. 7, tilføjes følgende afsnit: "I sager, der involverer både en EFTA-stat og en EU-medlemsstat, samarbejder EFTA-Tilsynsmyndigheden og Kommissionen med henblik på at nå til enighed om identiske afgørelser om, hvilken medlemsstat der har jurisdiktion." f) I artikel 6 gælder følgende for så vidt angår EFTA-staterne: i) I stk. 1, litra a), læses ordene "en af de grunde, der er nævnt i chartrets artikel 21" som "enhver grund som f.eks. køn, race, farve, etnisk eller social oprindelse, genetiske anlæg, sprog, religion eller tro, politiske eller andre anskuelser, tilhørsforhold til et nationalt mindretal, formueforhold, fødsel, handicap, alder eller seksuel orientering eller på grundlag af nationalitet". ii) I stk. 1, litra b), skal henvisningen til artikel 5 i direktiv (EU) 2017/541 forstås som en henvisning til de tilsvarende bestemmelser i EFTA-staternes nationale ret. iii) I stk. 2 læses ordene "respekterer de rettigheder og principper, der er fastsat i chartret" som "respekterer de grundlæggende rettigheder". g) I artikel 28b gælder følgende for så vidt angår EFTA-staterne: i) I stk. 1, litra b), læses ordene "en af de grunde, der er nævnt i chartrets artikel 21" som "enhver grund som f.eks. køn, race, farve, etnisk eller social oprindelse, genetiske anlæg, sprog, religion eller tro, politiske eller andre anskuelser, tilhørsforhold til et nationalt mindretal, formueforhold, fødsel, handicap, alder eller seksuel orientering eller på grundlag af nationalitet". ii) I stk. 1, litra c), skal henvisningerne til artikel 5 i direktiv (EU) 2017/541 til artikel 5, stk. 4), i direktiv 2011/93/EU og til artikel 1 i rammeafgørelse 2008/913/RIA forstås som en henvisning til de tilsvarende bestemmelser i EFTA-staternes nationale ret. h) I artikel 30b: i) I stk. 2, indsættes ordene "og en repræsentant for EFTA-Tilsynsmyndigheden" efter ordene "repræsentant for Kommissionen". ii) I stk. 2 tilføjes følgende sætning: "EFTA-staterne deltager fuldt ud i ERGA, dog uden stemmeret.""
(6)

Der er intet biocidholdigt produkt at vurdere, da ansøgeren har trukket sin ansøgning om godkendelse af sølvnitrat til anvendelse i biocidholdige produkter for produkttype 7 tilbage. Den kompetente myndighed afsluttede derfor ikke sin vurderingsrapport og Det Europæiske Kemikalieagentur udarbejdede ikke en udtalelse. Endelig, da der ikke er et biocidholdigt produkt af produkttype 7, der indeholder sølvnitrat, som kan forventes at opfylde kriterierne i artikel 19, stk. 1, litra b), i forordning (EU) nr. 528/2012, er betingelserne i artikel 4, stk. 1, i nævnte forordning ikke opfyldt. Eftersom der også er behov for at sikre, at de behandlede artikler, der er behandlet med eller tilsigtet er tilført sølvnitrat til produkttype 7, ikke længere bringes i omsætning på EU-markedet, bør sølvnitrat til anvendelse i biocidholdige produkter af produkttype 7 ikke godkendes.
RÅDETS AFGØRELSE (EU) 2022/2562

af 24. oktober 2022

om undertegnelse på Unionens vegne og om midlertidig anvendelse af rammeaftalen om et omfattende partnerskab og samarbejde mellem Den Europæiske Union og dens medlemsstater på den ene side og Kongeriget Thailand på den anden side

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 209 sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

Den 25. november 2004 bemyndigede Rådet Kommissionen til at indlede forhandlinger med Thailand om en rammeaftale om et omfattende partnerskab og samarbejde mellem Den Europæiske Union og dens medlemsstater på den ene side og Kongeriget Thailand på den anden side (»aftalen«).

Da det er nødvendigt at anvende aftalen, inden den træder i kraft, efter at medlemsstaterne har ratificeret den, bør visse bestemmelser i aftalen anvendes midlertidigt indtil afslutningen af de procedurer, som er nødvendige for dens ikrafttræden —

VEDTAGET DENNE AFGØRELSE:

Der gives herved bemyndigelse til undertegnelse på Unionens vegne af rammeaftalen om et omfattende partnerskab og samarbejde mellem Den Europæiske Union og dens medlemsstater på den ene side og Kongeriget Thailand på den anden side (»aftalen«) med forbehold af indgåelse af aftalen (1) .

Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.

Artikel 3

Indtil afslutningen af de procedurer, der er nødvendige for aftalens ikrafttræden, i overensstemmelse med aftalens artikel 59 og under forbehold af de deri omhandlede meddelelser anvendes følgende dele af aftalen midlertidigt (2) mellem Den Europæiske Union og Kongeriget Thailand, dog kun i det omfang de omfatter spørgsmål, der henhører under Unionens kompetence, herunder spørgsmål, der henhører under Unionens kompetence til at fastlægge og gennemføre en fælles udenrigs- og sikkerhedspolitik:

— afsnit I

— afsnit II

— afsnit III

— afsnit IV: artikel 20, 21, 22, 23, 25, 26, 27, 28, 29

— afsnit V: artikel 30, 31, 32, 34, 35, 36, 37, 38, 39, 40, 41, 42, 43, 44, 45, 46, 47, 48, 49

— afsnit VI

— afsnit VII

— afsnit VIII

— fælleserklæring vedrørende artikel 5
(1)

Rådet har i medfør af artikel 6, stk. 1, i fælles aktion 2004/570/FUSP bemyndiget Den Udenrigs- og Sikkerhedspolitiske Komité (PSC) til at træffe de relevante afgørelser om udnævnelse af den øverstbefalende for EU-styrken i Den Europæiske Unions militæroperation i Bosnien-Hercegovina (operation ALTHEA) (»den øverstbefalende for EU-styrken«).
(2)

Forhandlingerne med New Zealand blev afsluttet den 20. december 2021 ved parafering af aftalen mellem Den Europæiske Union og New Zealand i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union (»aftalen«).
(2)

Forbedringen af udvekslingen af retshåndhævelsesoplysninger med henblik på at opretholde sikkerheden i Unionen kan ikke i tilstrækkelig grad opfyldes af medlemsstaterne alene på grund af arten af den internationale kriminalitet, der ikke holder sig inden for Unionens grænser. Muligheden for, at alle medlemsstater og Det Schweiziske Forbund har gensidig adgang til nationale databaser vedrørende DNA-analysedatabaser, fingeraftryksidentifikationssystemer og oplysninger i køretøjsregistre er af central betydning for at fremme det grænseoverskridende retshåndhævelsessamarbejde.
(16)

Evnen til at styre likviditeten i forbindelse med finansieringstransaktionerne ved at have adgang til kortfristet låntagning samt råde over ud fra et forsigtighedshensyn fastsatte kontantbeholdninger er et centralt og afgørende element i den diversificerede finansieringsstrategi. Denne likviditetsstyring vil give Kommissionen mulighed for at dække alle betalingsbehov og tilpasse udstedelserne til markedsforholdene. Denne kapacitet fører til omkostninger ved tilvejebringelsen af provenuet gennem udstedelse af kortfristede værdipapirer samt omkostninger ved den midlertidige deponering af en del af provenuet på en likviditetskonto, med hvilken det sikres, at alle betalinger kan foretages på anmodning. Gældsforvaltningstransaktioner inden for rammerne af den diversificerede finansieringsstrategi giver mulighed for bedre styring af renterisici og andre finansielle risici. Der kan være tale om anvendelse af derivater såsom swaps til at styre renterisici eller andre finansielle risici i forbindelse med lån til modtagerne eller til at foretage sikrede eller usikrede pengemarkedstransaktioner. Omkostninger i forbindelse med tilbagekøb og/eller besiddelse af egne obligationer med henblik på likviditetsstyring bør betragtes som likviditetsstyringsomkostninger. Denne afgørelse bør danne et grundlag for beregningen af disse likviditetsomkostninger og sikre, at disse omkostninger fordeles på en retfærdig og rimelig måde til alle relevante modtagere af provenu i løbet af det pågældende år.